Pollomuhku ja Posityyhtynen

Pollomuhku ja Posityyhtynen on Harry Potter -sarjan suomentajan Jaana Kapari-Jatan kirja Potter-sarjan kääntämisestä. Kustannusyhtiö Tammi julkaisi teoksen 2008.

Kapari-Jatta vastaa kirjassa kysymyksiin, joita suomenkielisten Harry Potter -kirjojen lukijat ovat hänelle esittäneet. Keskeisellä sijalla ovat Rowlingin keksimät sanat, joille Kapari-Jatta on joutunut sepittämään suomenkielisen vastineen (esimerkiksi quidditch → huispaus, Gringotts → Irveta). Hän kertoo myös kääntäjän työstä sekä saamastaan julkisuudesta ja Mika Launiksen kansitaiteesta.

Lähteet

Aiheesta muualla 
 Kantola, Jaana: Kääntäjän muotokuva: Miten uusia sanoja oikein luodaan? Helsingin Sanomat 8.3.2008.
 Viertola, Mari: Uskollisuusloitsut koetuksella. Turun Sanomat 8.3.2008.

Suomalaiset tietokirjat
Harry Potter
Vuoden 2008 kirjat
Käännöstiede
Kirjat kirjallisuudesta